Във връзка с постъпило уведомление с вх. № ОВОС-884/12.04.2024г. и ОВОС-884-4/19.04.2024г. за „За изработване на СПУП /специализиран подробен устройствен план/ за разширение на индустриален парк “Стряма” на територията на Община Марица и Община Раковски, Област Пловдив, в землището на с. Калековец, в землището на с. Войводиново, в землището на с. Стряма, в землището на с. Динк, в землището на с. Желязно за индустриална зона, производствени дейности, движение и транспорт, техническа инфраструктура, обществено-обслужващи дейности и производство на ел. енергия и вътрешна кабелна мрежа на индустриален парк “Стряма” , на основание чл. 8, ал. 1 от Наредба за условията и реда за извършване на екологична оценка /Наредба за ЕО/, и в изпълнение разпоредбата на чл.8, ал. 4 от Наредба за условията и реда за извършване на екологична оценка /Наредба за ЕО/, Регионална инспекция по околна среда и водите – Пловдив (РИОСВ-Пловдив) информира за следното:

 **І. По отношение на изискванията за екологична оценка (ЕО) по глава шеста, раздел II от Закона за опазване на околната среда (ЗООС);**

Съгласно представената информация и предвид предвижданията заявени в уведомлението, Ви уведомяваме, че на основание чл. 81, ал.3 от *Закона за опазване на околната среда* /ЗООС/ и т. 9 от Приложение № 2 във връзка с чл.2, ал.2, т.1 и т.3 от *Наредба за условията и реда за извършване на екологична оценка на планове и програми* (Наредба за ЕО) **подлежи на процедура по преценяване необходимостта от извършване на екологична оценка.**

Съгласно чл. 82, ал. 1 от ЗООС и чл. З, ал. 2, т. 1 на Наредбата по ЕО, преценката за извършване на екологична оценка се извършва едновременно с изготвянето и решението за преценяване на необходимостта от извършване на ЕО се издава преди одобряването на съответния план/програма.

**ІІ.** Съгласно предоставената информация и документация поземлени имоти №№ 35300.4.9; 4.102; 4.101; 4.98; 4.99; 4.90; 3.180; 17.49; 4.96; 4.2; 17.49; 17.47 и част от имот поземлени имоти №№ 2.144; 3.180; 5.130; 5.33; 7.54 землището на с. Калековец, и поземлени имоти №№ ПИ 70010.43.86; 43.23; 46.77; 5.18 и част от поземлени имоти №№ 70010.46.150; 45.153; 45.156; 45.169; 36.121; 46.155; 46.850; 46.78; 46.80; 45.166; 45.164; 46.71; 46.70, 45.160, 45.164 в землището на с. Стряма попадат в ЗЗ Река Стряма BG000429.

Възложителят е информиран за следващите действия, които трябва да предприеме за провеждане на процедурата по преценяване на необходимостта от извършване на екологична оценка, в т.ч. ОС, с писмо изх. № ОВОС-884/19.04.2024г.